ПРИЛОЖЕНИЕ 2

ЕТИЧЕН КОДЕКС НА СКИ КЛУБ ЛУИДЖИ



Това е документ, в който се съдържат ценностите и принципите, с които клубът се идентифицира и които са задължителни за екипа, нашите състезатели и техните родители.



Предисловие

1. ски клуб „Луиджи“ спазва действащите в страната закони и правилници.
2. ски клуб „Луиджи“ отхвърля всякаква дискриминация срещу хора въз основа на пол, раса, език, личен и социален статус, религиозни и политически убеждения.
3. ски клуб „Луиджи“ насърчава, във всички сфери където той оперира, спортната среда и работата, основаващи се на уважение, лоялност, честност и сътрудничество, и подкрепя коректността, почтеността, солидарността и отговорността на спортисти, ръководители, служители, сътрудници и специалисти, във връзка с конкретните цели и начина за постигането им.

ГЛАВА I - ОБЩИ РАЗПОРЕДБИ


Член 1. Обхват и адресати/заинтересовани лица

1. Принципите и разпоредбите на настоящия Етичен кодекс ("Кодексът") включват примерни спецификации на общите задължения за лоялност, честност и трудолюбие, които формират изискванията за условията на изпълнение на спортните постижения и поведението на спортисти, треньори и други служители в спортните и съпътстващите дейности.

Принципите и разпоредбите на Кодекса са задължителни за директорите, лицата, обвързани с трудово правоотношение (персонал: ръководители, треньори, служители), както родителите представляващи състезателите и всички други хора, които работят за ски клуб „Луиджи“, , каквито и да са отношенията които ги свързват с него (сътрудници и специалисти). Директори, служители, консултанти и специалисти се наричат по-долу "заинтересовани лица”.

Член 2. Общи принципи

1. Кодексът е набор от принципи, чието спазване е от основно значение за правилното протичане на спортната дейност, за доброто функциониране и надеждността на управлението, както и за имиджа на ски клуб „Луиджи“. На тези принципи се основават действията, поведението и взаимоотношенията, както вътрешни, така и външни за клуба ни.

2. Всички в ски клуб „Луиджи“  работят със съзнанието, че хората са ключов елемент за развитието на клуба. Управлението на дейността се основава на зачитането на личността, доброто отношение и професионализма.


3. ски клуб „Луиджи“ се придържа към принципите на честния спорт включващи понятията лоялност, приятелство, уважение към другите, спортсменство, включително борбата с измамите, отхвърлянето на поведения които са на ръба на правилата, борбата срещу употребата на допинг и насилие.

ГЛАВА II – ОБУЧЕНИЕ ПО СКИ-АЛПИЙСКИ ДИСЦИПЛИНИ


Член 3. ски клуб „Луиджи“организира дейността на децата и юношите по такъв начин, че:

◦ състезателните структури са подходящи за специфичните възрастови нужди и възможности
◦ хората работещи в този сектор (треньори, специалисти, лекари и др.) притежават подходящия професионализъм, оформяйки ги така, че да имат поведение, което представлява положителен пример, както в сферата на спорта така и в тази на обучението на децата и юношите;
◦ тя установява у служителите в този сектор необходимото внимание, за да се предотврати каквато и да е форма на дискриминация, експлоатация и злоупотреба;
◦ желаната спортно-състезателна ангажираност, по отношение на възрастта, е подходяща за физическото състояние и постигнатото ниво на подготовка и квалификация;
◦ средата насърчава съревнованието, като възнаграждава както постигнатите резултати, така и личностното развитие, като се старае да избягва това, детето или юношата да формират очаквания - несъответстващи на техните реални възможности.

ГЛАВА III – ПОСЛАНИЯ


Член 4. Етичният кодекс е спортна инициатива, обвързана с развитието на скьорите-алпийци. Идеята е да дадем на децата и юношите най-добрите спортни преживявания. Това означава развиване на умения, повишаване на забавлението, да окуражаваме всеки да участва и да подчертаем важността на честната игра.


Етичният кодекс подкрепя образователни организации, осигуряващи на младежите участие в спортни събития и помагащи им да се усъвършенстват. Всички, които се включват - състезатели, треньори и родители, имат важна роля. И индивидуално, и като група, ние осигуряваме подходяща среда. Целта ни е да окуражим младите състезатели не само да участват, но и да спазват правилата и всеки да се отнася честно и коректно към себе си, другите и играта

Член 5. Към състезателите:

1. Състезавайте се и тренирайте по правилата.
2. Контролирайте се. Обидите по адрес на треньор или състезател, умишленото разсейване или провокиране на съперника не е приемливо и не се позволява в нито един спорт.
3. Работете еднакво усърдно за себе си и за своя отбор. Ако отборът ви има полза, и вие ще имате.
4. Бъдете спортсмен. Аплодирайте всички добри изяви независимо дали са на вашия отбор или на противниковия.
5. Отнасяйте се с всички, както искате да се отнасят с вас. 
6. Работете екипно с треньора и съотборниците. 
7. Показвайте уважение към официалните лица на състезанието, както и към съперника.
8. Състезавайте се целеустремено и не единствено, за да доставите удоволствие на родители и треньорите си.
9. Не обвинявайте съотборниците си за допуснати грешки.
10. Не се подигравайте, не подвиквайте и не подтискайте нито съотборниците си, нито съперниците си!
11. Не правете расистки, сексистки, религиозни и други дискриминиращи коментари!
12. С поведението си – на пистата и извън нея – бъдете за пример и не злепоставяйте авторитета на ски клуб „Луиджи“!


Всички състезатели трябва да се стараят:

1. Да се обличат подходящо за сезона и случая облекло за тренировка или състезание.
2. Да носят удобна и подходяща екипировка.
3. Да изпълняват стриктно тренировъчния процес.
4. Да съхраняват (пазят) цялата си екипировка в прилично състояние.
5. Да пазят материалната база, предоставена им за тренировки.


Член 6. Към родителите:

1. Помнете, че децата спортуват за свое удоволствие издраве, а не за ваше.
2. Окуражавайте децата да участват. Не ги задължавайте.
3. Насочете вниманието си към старанието на децата, а не към това дали печелят или губят.
4. Насърчавайте децата винаги да спазват правилата.
5. Никога не крещете на дете, че е сбъркало или загубило.
6. Помнете, че децата се учат най-добре от примери.
7. Подкрепете всяко усилие да се избегнат обидите и физическите разправии в ски спорта.
8. Уважавайте решенията на треньора и учете деца също да постъпват така.
9. Давайте добър пример на децата със собствените си постъпки и държание.
10. Помагайте на децата да спазват правилата.
11. Не изисквайте от децата победа на всяка цена, защото така ги напрягате допълнително и съсипвате спортният им дух.
12. Не използвайте думи и жестове, с които бихте навредили на авторитета на ски клуб „Луиджи“.
13. След края на състезание, на което не сте присъствали, питайте децата първо как са карали и дали са доволни, а след това как са завършили.

Родителите трябва да са убедени, че:


1. Децата им са облечени подходящо за тренировка (според моментните климатични условия.
2. Децата им са пристигнали на сборния пункт навреме за тренировка.

Член 7. Към треньорите:

1. Никога не крещете на дете, защото е сбъркало или не се е представило според очакванията ви .
2. Бъдете разумен в изискванията си към времето, ентусиазма и енергията на младите спортисти.
3. Учете състезателите си да спазват правилата и им обяснете, че това е тяхна отговорност/
4. Когато е възможно, групирайте състезателите така, че всеки да има адекватен шанс за изява и успех.
5. Внимавайте да не надцените талантливите състезатели.
6. Уверете се, че екипировката и теренните условия са безопасни и подходящи за възрастта и уменията на състезателите.
7. Следвайте лекарските препоръки по отношение на това, кога контузен състезател е готов да се върне към тренировки или състезания.
8. Бъдете в унисон с последните треньорски похвати, методики и принципи по отношение израстването и развитието на децата.
9.  Създайте възможности за научаване на подходящо спортно поведение, както и на основни умения от състезателите ви.
10. Осведомете децата за плюсовете от спортните дейности.


ЗАПОМНЕТЕ!


          Децата се подвеждат лесно и често са прекалено ентусиазирани, така че трябва да бъдат оценявани позитивно. Почти винаги, прекаленият натиск и очаквания дават негативен ефект. За тях негативните оценки и инструкции често са трудно разбираеми. Бихме могли да намалим напрежението и тревогата в тях, ако прости не очакваме победата на всяка цена. Децата нямат намерение да правят грешки. Грешките са част от тренировъчния процес. Нека тренировъчния процес бъде техният учител.
          Борбата за победа е съществен елемент в спорта. Но дори по-важно от победите, особено за младите състезатели, запазването на желанието им. Младите хора обичат да спортуват – харесва им да тренират и да придобиват нови умения. Успехите са ключова, но в никакъв случай не и единствена причина да се състезаваш.

ГЛАВА IV – САНКЦИИ

Член 9. Разпоредбите на този кодекс са неразделна част от договорните задължения на заинтересованите лица или лица, които имат бизнес взаимоотношения с ски клуб „Луиджи“.

1. Нарушението на Кодекса може да представлява нарушение на договорните задължения, с всички правни последици, включително прекратяване на договора или възстановяване на евентуални щети.
2. За системно неспазване или грубо нарушаване на кодекса от страна на родител, клубът си запазва правото да отстрани неговото дете от отбора.

ГЛАВА V – ФИНАЛНИ РАЗПОРЕДБИ

Член 10. Този кодекс, признавайки фирмената практика е одобрен от ръководството на клуба.

1. Всяко изменение и / или допълнение трябва да бъде одобрено от ръководството на клуба и разпространено незабавно до заинтересованите лица.


















[bookmark: _GoBack]Управителен съвет:

/Мартин Луиджи Неделчев/
/Николай Луиджи Неделчев/
